Teófilo Ottoni

Theófilo Benedicto OTTONI estis brazila ĵurnalisto, komercisto, politikisto kaj entreprenisto. Ottoni estis fervora defendanto de la Respublikismo kaj Liberalismo. Lia frato :pt:Cristiano Benedito Ottoni estis subkapitano de la Mararmeo, inĝeniero, profesoro pri Matematiko, direktoro de la Fervojo Dom Petro la 2-a, senatano de la Imperio kaj, post la proklamo de la Respubliko, li estis investita kun la mandato de senatano de la Respubliko.

Biografio
Ĝis kiam li estis 15-jara, li okupiĝis pri komerco kaj akompanis sian patron dum ekskursetoj kun la soldatoj, sen ricevado de ajna instrukcio. En tiu aĝo, li kaj tri aliaj fratoj komencis vivi kun sia onklo :pt:José Eloy Ottoni, kiam ili komencis siajn studojn kaj servis en la Mararmeo. Post petado de liberigo el la Mararmeo en 1830, Teófilo Ottoni revenis al sia naskiĝurbo Serro por dediĉi sin al sia politika kariero kaj fondis la periodaĵon "Sentinela do Serro" en kiu li defendis siajn liberalajn kaj demokratajn ideojn. En 1842, li partoprenis la Liberalan Revolucion de 1842, kiu finiĝis kun la malvenko de la ribelantoj en Santa Luzia kaj, kiel sekvo, lia aresto. Pli malfrue, li estis favorigita je la amnestio dekretita de imperiestro D. Petro la 2-a.

Post funkciado kiel Federacia Deputito, li retiriĝis el la politiko pro la malvenko de la liberaluloj fare de la konservativuloj kaj fondis, en 1848, la "Companhia de Comércio e Navegação do Rio Mucuri". Kun la celo de antaŭenigado de la evoluo de la regiono, Teófilo Ottoni serĉis ligi la internajn regionojn de Minas-Ĝerajso al la havenurbo, kaj instigis la setlejon de eŭropaj enmigrintoj en la regiono kaj evoluigis urban nukleon kiu estis nomita Filadelfio. En 1860, pro politikaj kialoj, Kompanio Mucuri estis transprenita fare de la registaro.
eta|maldekstre|500px|Bildo de Arraial da Lagoa Santa dum la Liberala Revolucio de 1842.] Teófilo Ottoni estis unu el la estroj de la Liberala Revolucio de 1842.
Tiel, Teófilo Ottoni revenis al politiko kaj estis elektita Federacia Deputito kaj, baldaŭ poste, Senatano. Li elstariĝis en la fama "La demando Christie", grava diplomatia blokiĝo dum la registaro de D. Petro la 2-a, kiu kulminis kun la rompo de la rilatoj inter Brazilo kaj Anglio, ĉar li gvidis gravan movadon kontraŭ la imperiismaj pretendoj de la angloj.

La Mucuri-kampanio tre malfortigis lian sanon kaj, en 1869, Teófilo Ottoni mortis. Tiel, malgraŭ esti unu el la plej grandaj defendantoj de la respublikismo en Brazilo, li fine ne subskribis, en la 3-a de decembro 1870-a, la Republikanan Manifeston de Itu, fundamentan dokumenton por la brazila respublika movado.Prefeitura de Cristiano Otoni, MG

 Referencoj 

Kategorio:Naskiĝintoj en 1807
Kategorio:Mortintoj en 1869
Kategorio:Naskiĝintoj en la 19-a jarcento
Kategorio:Mortintoj en la 19-a jarcento

Kategorio:Naskiĝintoj la 27-an de januaro
Kategorio:Mortintoj la 17-an de oktobro
Kategorio:Brazilaj politikistoj
Kategorio:Brazilaj ĵurnalistoj
Kategorio:Historio de Brazilo